**А.Қ. ҚҰСАЙЫНОВ АТЫНДАҒЫ ЕУРАЗИЯ ГУМАНИТАРЛЫҚ ИНСТИТУТЫ**

**ҚАЗАҚ ТІЛІ ЖӘНЕ ӘДЕБИЕТІ КАФЕДРАСЫ**

 **«Академиялық жазылым»**

**тақырыбында педагогтардың біліктілігін арттыру курсының**

**білім беру бағдарламасы**

**Дайындаған: Дауренбекова Лаура Нагайбековна – ф.ғ.к., доцент**

**Астана, 2025**

**І. Жалпы ережелер**

Қазақ тілін ғылым тіліне айналдыру орта білім беру ұйымдарынан басталуы керек. Осы мақсатта қазіргі кезде орта білім беру ұйымдарында оқушыларды ғылыми жоба жұмыстарын жазуға бағыттау, эссе, мақала жазуға үйрету мәселелері жолға қойылып келеді. Оқушы академиялық жазудың қыр-сырын түсіну арқылы сыни ойлауға, ойын қағаз бетіне жүйелі түсіруге машықтанады. Сондықтан да бұл курс оқушының жазу сауатын қалыптастыруға арналған.

Академиялық жұмыс жазудың өзіндік ерекшеліктері бар. Оның теориялық және практикалық негіздерін оқытып, жазылым дағдыларын дамытуда аталған курс маңызды рөл атқарады. Ғылыми-зерттеу жұмыстарын жазу процестері, рәсімдеу тәртібі, эссеге қойылатын талаптарды меңгере отырып, мектеп мұғалімдері академиялық жазылым сауаттылығынан ақпараттар алады.

«Академиялық жазылым» курсы білім берудің жаңартылған мазмұны тұрғысында мұғалімдердің ғылыми-теориялық білім жүйесін қалыптастыруға, кәсіби құзыреттілігін дамытуға бағытталған.

**Тыңдаушылар санаты:** қазақ тілі мен әдебиеті мұғалімдері

**Сағат саны:** 80

**Оқыту формасы:** офлайн/онлайн

**Оқыту тілі:** қазақ

1. **Глоссарий**

**Автор ойы** (пікірі) – жазба жұмысындағы автордың жеке көзқарасы, өз пікірінің берілуі. Академиялық жазылым барысында автор ойы дәлелдер мен дәйектерге негізделеді.

 **Академиялық жазылым** – белгілі бір тақырып төңірегінде түсініктер мен пікірталастар баяндалған әдебиеттерді оқып, оған талдау, синтез жасау, корытындылау және оларды қолдану арқылы жазбаша түрде автордың өз пікірін білдіруі.

**Академиялық мәтіндер** – белгілі бір тақырыпты нақты, сенімді дәлелдедерге сүйене отырып, объективті түрде жүйелі құрылыммен жазылған мәтіндер. Академиялық мәтіндер ғылыми стильде жазылғанымен ондағы сөздер мен сөйлемдер күрделі және түсінуге қиын болмауы тиіс.

**Академиялық эссе** – берілген сұраққа түсіндіру мен дәлелдеу арқылы жауап берілу үшін жазылатын жазба жұмысы. Оның мақсаты мен құрылымын білім беру мекемесі (университет, колледж т.б.) анықтайды. Эсседе жазылу барысында оқытылған материалдармен қатар сұраққа жауап беру үшін студенттің өзіндік зерттеуі қамтылады. Сондай-ақ эсседе талқылау, мәселені шешу үшін ұсыныстар мен дәлелдер келтіріледі.

**Аксиома дегеніміз** – логикалық дәлелсіз қолданылатын, эмпириялық айғақтар негізінде теріске шығаруға болмайтын ереже.

**Аналогия** – объектілердің бірдей белгілерінің ұқсастығы негізінде олардың ұқсастығы туралы айтуға мүмкіндік беретін таным әдісі.

**Анонимділікті сақтау** – зерттеуге қатысушының жеке басына қатысты ақпараттар құпия түрде сақталады. Зерттеу жұмысын жүргізуші респонденттердің аты-жөні жария болмас үшін оларды алмастыруы немесе кодтауы қажет.

**Әдебиеттерге шолу** – тақырыпқа байланысты осы кезге дейін жарияланған материалдарға талдау жасау. Әдеби шолу ретінде жазба жұмысының бір бөлімі ретінде жазылады. Бұл бөлімде тақырыпқа байланысты өзге авторлардың еңбектеріне сараптама жүргізіледі.

**Әдіс** (грек. methodos – зерттеу) – дүниенің, қоғамның объективтік заңдылықтары мен құбылыстарын теория және практика жүзінде игеруге және өзгертуге бағытталған таным принциптерінің жиынтығы, зерттеліп отырған нысан жөніндегі мәліметтерді және ғылыми жаңалықтарды бір жетудің тәсілі, тәртіпке келтірген қызмет жүйесі.

**Әдістеме дегеніміз** – қалаған нәтижеге жетуге көмектесетін әрекеттер жиынтығы.

**Бастапқы дереккөз** (primary source) – бұл зерттелетін материалдың алғашқы ақпараты, түпнұсқасы. Ол саласына қарай әр түрлі болып келеді, мысалы өнер туындылары, куәгерлердің жауаптары, сұхбат пен сауалнама жауаптары, эксперимент нәтижелері, статистикалық мәліметтер, шығармашылық жазбалар және тарихи-құқықтық құжаттар т.б.

**Бейвербалды амалдар** – адамдардың белгілі бір жайттарды ым-ишарат, қимыл-қозғалыстары арқылы білдіруі.

**Библиография** – белгілі бір ғалымның еңбектерінің тізімі.

**Болжам** (гипотеза) дегеніміз – тәжірибелік айғақтармен салыстыра карағанда, теріске шығарылуы мүмкін білімдер. Болжамдық-дедуктивтік әдіс жақсы математикалық дайындықты талап етеді.

**Бір жақтылық** (бір жақты пікір) – тақырыпқа немесе ұстанымға қатысты өзге пікірлерді қарастырмай, автордың тек қана өз ұстанымын, субъективті ойын ғана білдіруі және дәлелдеуі.

**Екінші ретті дереккөз** (secondary source) – бастапқы дереккөз туралы зерттелген, талдау жасалаған, түсініктеме берілген материал.

**Дедукция** – жалпы тұжырымнан жеке тұжырым жасауға мүмкіндік беретін талқылау әдісі.

**Классификация** – зерттелетін пәннің зерттеушіге қажетті маңызды белгілері бойынша түрлі топтарға бөлу (әсіресе, биология, геология, география, кристаллография т.б. ғылымдардың түрлі бөлімдері).

**Қолданылған әдебиеттер** – жазылым барысында пайдаланылған материалдар. Белгілі бір рәсімдеу стилі бойынша мәтін соңында берілуі керек.

**Мәлімет** (data) – зерттеу жұмысындағы талдау жасау үшін жиналған ақпарат.

**Ойшақырту** – қандай да бір тақырып туралы ойлану үдерісі. Ойлану арқылы тақырыпқа қатысты көп жайттарды анықтауға болады. Мысалы, тақырып таңдау үшін ойшақырту амалын жасап, карта немесе кілт сөздер тізімін жасау сияқты жаттығуларды орындауға болады.

**Респондент** – зерттеу жұмысы үшін мәліметтер беруге келіскен адам. Респонденттерден сауалнама немесе сұхбат алынуы мүмкін.

**Салыстыру** – ұқсас бірліктерді (мысалы, тіл білімінде) салыстыра зерттеу.

**Салғастыру** – әртүрлі тілдік бірліктерді, мысалы, түркі семьясының қыпшақ тобындағы қазақ тіліндегі фразеологизмдерді үнді-еуропа семьясының герман тобындағы ағылшын тіліндегі фразеологизмдермен салғастыра зерттеу.

**Синтез** – тақырыпқа қатысты пікірлерді жүйелі түрде жинақтап, негізгі ойды жеткізу.

**Синтез эссе** – мәтіндерге талдау жасау арқылы ондағы маңызды деген пікірлерді өзара байланыстырып, тұтас бір жазба жұмысын жазуға арналған жазылым түрі. Бұл эссе түрі көбінесе жоғары оқу орындарының студенттерінен талап етіледі.

**Сипаттамалы әдіс** (синхронды) – ғылыми құбылысты қазіргі заман тұрғысынан зерттеу;

**Сипаттау әдісі** – филологияда, биологияда, медицинада, психологияда, әлеуметтануда қолданылады.

**Статистикалық талдау** – бағдарламалары зерттеу мәліметтерін талдау барысында статистикалық амалдарды жылдам әрі дәлелді түрде есептеп шығару үшін қолданылатын R, SPSS, Gretl, STATA және т.б. көптеген бағдарламалар.

**Тақырыптық сөйлем** (негізгі сөйлем) – параграфтың бірінші сөйлемі. Ол тақырыпты ашуға бағытталады. Тақырыптық сөйлемнен кейінгі қолдаушы сөйлемдер негізгі сөйлемдегі ойды ашуға қызмет етеді.

**Талдау** – тақырыпқа қатысты мәселелерді түрлі қырынан алып карастыру, салыстыру, қарсы қою, қолдау, келіспеу және т.б. жақтарын анықтау, яғни тақырыптың талдануын бөлшектеп зерттеп, танып-білу.

**Тарихи әдіс** (диахронды) – ғылыми құбылыстардың тарихи тұрғыдан дамуын, өзгеруін зерттеу.

Курс глоссарийін құрастыру барысында академиялық жазылымға арналған Е.Оспанов және Б.Динаева, С.Сапина еңбектері пайдаланылды.

1. **Курстың тақырыбы**
2. Академиялық адалдық.
3. Академиялық мәтін туралы түсінік.
4. Ғылыми жоба жұмысын жазу үдерісі.
5. Зерттеу жұмысының құрылымдары.
6. Сыни ойлау және жазылым.
7. Эссеге қойылатын талаптар.
8. Эссенің түрлері.
9. Эсседе қолданылатын тірек сөздер.
10. Мақала жазудың әдіс-тәсілдері.
11. Мақала тақырыбын таңдау бағыттары.
12. Ғылыми әдебиеттермен жұмыс жүргізу тәртібі.
13. **Мақсат, міндеттері және күтілетін нәтижелер**

**Курстың мақсаты:**

«Академиялық жазылым» курсы білім берудің жаңартылған мазмұны жағдайында жоғары сынып оқушыларының ғылыми-теориялық білім жүйесін қалыптастыруға, мектеп мұғалімдерінің кәсіби құзыреттілігін дамытуға бағытталған.

**Курстың міндеттері:**

* Ғылыми-теориялық білімді дамыту: академиялық мәтін: жоба, мақала, эссе жазудың алғы шарттарын, өзіндік стиль ерекшеліктерін, құрылымдарын әдіс-тәсілдерін түсіндіру;
* Зерттеу дағдыларын жетілдіру: мәтінге қатысты деректерді жинау, талдау және қорытындылау дағдыларын қалыптастыру.
* Зерттеушілік, шығармашылық қабілеттерін дамыту: тіл білімі, әдебиеттану бойынша мұғалімдердің зерттеудің салыстырмалы-сипаттамалы әдістерін қолдану арқылы мәтін талдауға үйрету.
* Ғылыми-танымдық қызығушылықты арттыру.

**Күтілетін нәтижелер:**

Қазақ тілі мен әдебиеті мұғалімдері курстан өту нәтижесінде:

* Академиялық жазылымның талаптары мен ерекшеліктерін меңгереді;
* Сыни ойлау мен сыни жазылымның нысандарын айқындайды;
* Зерттеу жұмысын жазу барысында дәйексөз қолдану, сілтеме келтіру, әдебиеттерді рәсімдеу тәртібін үйренеді;
* Пікір, аннотация, тезис, мақала жазуға машықтанады;
* Мәтін жазуда академиялық тұрғыда мәтінге адал болу жолдарын ұғынады.
1. **Бағдарламаның құрылымы мен мазмұны**

|  |  |  |  |  |  |
| --- | --- | --- | --- | --- | --- |
| р/с | **Тақырыбы** | **Дәріс** | **Практика** | **СӨЖ (с.)** | **Барлығы** |
|  1 | Академиялық жазылым туралы түсінік. Ғылыми стиль.Академиялық жазылым үдерісі: тақырып таңдау, ақпараттармен танысу, әдебиеттерге шолу, жоспарлау. | 2 | 2 | 4 | 8 |
|  2 | Академилық мәтін құрылымы.1. Кіріспе, негізгі бөлім, қорытынды бөлімдердің ерекшеліктері.
2. Мәліметтерге талдау жасау мәселелері.
 | 3 | 3 | 4 | 10 |
|   | Сыни ойлау мен сыни жазылым. 1. Ғылыми мәтінді оқу, түсіну, талдау, бағалау. 1. Сыни ойлау дағдыларын дамыту.
2. Дәйексөздерді қолдану, идеяларға, оқиғаларға шолу, айтылған пікір-тұжырымдарды талдау, өз тұжырымын ақпараттармен,дәйексөздермен дәлелдеу.
 | 4 | 4 | 4 | 12 |
|  4 | Ғылыми мақала жазу тәртібі.1. Мақаланың құрылымы: кіріспе, әдістеме, нәтижелер, қорытынды.
2. Абстракт жазу, мәтінде қолданылған тірек сөздердің қызметі, тезис, аңдатпаның ерекшеліктері.
 | 4 | 4 | 5 | 13 |
|   | Эссеге қойылатын талаптар.1. Оқушының жазу мәдениетін қалыптастыру, жазылым туралы түсінік беру.
2. Эссе түрлері: әңгіме эссе, анықтамалық эссе, сипаттамалық эссе, түсіндірмелі эссе, аргументтік эссе, аналитикалық эссенің ерекшеліктері.
 | 4 | 4 | 5 | 13 |
|  6 | Эссенің құрылымы.1. Кіріспе, негізгі бөлім, қорытынды.
2. Эсседе ойды дәлелдей білу маңыздылығы.
 | 4 |  4 | 4 | 12 |

|  |  |  |  |  |  |
| --- | --- | --- | --- | --- | --- |
|  7 | Эссенің бағалау өлшемдері.1. Эссенің тілдік құрылымы мен синтаксистік ерекшеліктерімен байланыстыру.
2. Тәжірбиелік тренингтер арқылы эссе жазу дағдысын қалыптастыру.
 | 4 | 4 | 4 | 12 |
|  | **Барлығы** | 25 | 25 | 30 | 80 |

# Оқу үрдісін ұйымдастыру

**1-апта**

43 сағат (Zооm-конференция – 26 сағат, СӨЖ – 17 сағат)

# тақырып

Онлайн-сабақ 6 сағат –Zооm-конференция

СӨЖ бойынша тапсырмалар №1 – 4 сағат

**2- тақырып**

Онлайн-сабақ 8 сабақ – Zооm-конференция

СӨЖ бойынша тапсырмалар №2 – 4 сағат

**3- тақырып**

Онлайн-сабақ 6 сағат – Zооm-конференция

СӨЖ бойынша тапсырмалар №3 – 6 сағат

# тақырып

Онлайн-сабақ 8 сағат – Zооm-конференция

СӨЖ бойынша тапсырмалар №4 – 4 сағат

1. **апта**

37 сағат (Zооm-конференциялар –24 сағат, СӨЖ –13 сағат)

# тақырып

Онлайн-сабақ 8 сағат –Zооm-конференция

СӨЖ бойынша тапсырмалар №5 — 5 сағат

**6-тақырып**

Онлайн-сабақ 8 сағат – Zооm-конференция

СӨЖ бойынша тапсырмалар №6 – 4 сағат

**7-тақырып**

Онлайн-сабақ 8 сағат –Zооm-конференция

СӨЖ бойынша тапсырмалар № – 4 сағат

# Бағдарламаны оқу-әдістемелік тұрғыда қамтамасыз ету

Бағдарламаның оқу-әдістемелік тұрғыда қамтамасыз етілуі:

* курс тыңдаушыларына арналған әдістемелік ұсынымдар;
* глоссарий;
* курс тыңдаушыларына арналған презентациялық және үлестірмелі материалдар;
* тыңдаушылардың білімін, іскерлігін, дағдыларын бақылау материалдары;
* әдебиеттер тізімі.

# Оқу нәтижелерін бағалау

Аралық бақылауды оқытушы онлайн-сабақтарды өткізу процесінде тыңдаушылардың өзіндік мысы (СӨЖ) шеңберінде мәселелерді интерактивті талқылау және орындалған тапсырмаларды тексеру түрінде жүзеге асырады. Аралық бақылау үшін ең көп ұпай саны-60 балл.

Қорытынды бақылау курс нәтижесінде жазылған мақала, эсселерді қорғау түрінде жүзеге асырылады.

Қорытынды бақылау үшін ең жоғары балл саны – 40 балл.

Егер тыңдаушы 100-ден кемінде 50 балл жинаса, курс бағдарламасы өтті деп саналады.

# Посткурстық сүйемелдеу

Курстан кейінгі сүйемелдеуде курстан өткен және алған білімдерін, іскерліктері мен дағдыларын практикада табысты қолданатын тыңдаушыларды тәжірибе алмасу жөніндегі іс-шараларға қатысуға тарту (мастер-класстар, вебинарлар өткізу, практика нәтижелерін бірлесіп жариялау жане т.б.) сияқты нысандар пайдаланылады.

# X. Негізгі және қосымша әдебиеттер тізімі

**Негізгі:**

1. Динаева Б.Б., Сапина С.М. Академиялық сауаттылықтың теориялық және практикалық негіздері. – Астана, 2016. – 194 б.
2. Оспанов Е. Академиялық жазылым негіздері: Оқу құралы. – Алматы: Білік, 2020. – 340 б.
3. Мәжітаева Ш.М. Ғылыми-зерттеу жұмыстарын ұйымдастыру. – Қарағанды, 2006. – 65 б.
4. Бабенко Л.Г. Лингвистический анализ художественного текста. Екатеринбург: изд. Уральского гос. университета, 2005. – 496 с.
5. Адилова А.С. Қазіргі қазақ көркем мәтіндеріндегі цитация құбылысы. Монография.– Алматы: Эверо, 2015. – 252 б.
6. Арнольд И.В. Проблемы диалогизма, интертекстуальности и герменевтики. – СПб.: Образование, 1995. – 72 с.
7. Бабенко Л.Г. Лингвистический анализ художественного текста Екатеринбург: изд. Уральского гос. университета, 2005. – 496 с.
8. Барт Р. Избранные работы: Семиотика. Поэтика: Пер. с фр./ Сост., общ. ред. и вступ. ст. Г.К. Косикова. – М.: Издательская группа «Прогресс», 1994. 345 с.
9. Barthes R. Texte // Enciclopedia universalis. Vol 15, P., 1973. – p. 596
10. Безруков А.Н. Поэтика интертекстуальности. Учебное пособие. – Бирск Бирск. гос. соц.пед. Академия, 2005. 240 с.
11. Бодалев А.А. Восприятие человека человеком. – Л., 1965. 280 с.
12. Есембеков Т. Көркем мәтінді талдау негіздері. – Алматы: Қазақ университеті, 2009. – 122 б.
13. Есин. А.Б. Принципы и приемы анализа литературного произведения. М.: Наука, 2013. – 248 с.
14. Интертекстуальные связи в художественном тексте. Межвуз. сб. науч. трудов. – СПб.: Образование, 1993. – 350 с.
15. Кристева Ю. Бахтин, слово, диалог и роман // Диалог. Карнавал. Хронотоп. – Витебск. – 1993. – № 4.

**Қосымша әдебиет:**

1. Корман Б. Изучение текста художественного произведения. – М.: Просвещение, 1972. 110 с.
2. Күдеринова Қ. Дәйексөз // Қазақ тілі. Энциклопедия. Алматы: Қазақстан
3. Республикасы Білім, мәдениет және денсаулық сақтау министрлігі, Қазақстан даму институты, 1998, 92 б.
4. Қабдолов З. Сөз өнері. Алматы: Санат, 2007. – 360 б.
5. Новиков Л.А. Художественный текст и его анализ. – М.: Едиториал УРСС 2007. – 320 с.
6. Оспанов Е. Академиялық жазылым негіздері: Оқу құралы. – Алматы: Білік, 2020. – 340 б.
7. Оразбек М. Автор мәселесі. Монография. – Алматы: Эверо, 2019. 252 б.